ปกติใช้ยาคุมยี่ห้อยาส(28เม็ด) เมื่อคืนกินเม็ดที่19ของแผงที่สอง รอบนี้กินสองแผงติดต่อกัน(ไม่ได้เว้นช่วงประจำเดือน เพราะเลื่อนค่ะ) ปกติจะกินตอน20.30 แต่เมื่อคืนกินตอน00.30 และมีเพศสัมพันธ์หลังจากนั้นประมาณ20นาที แบบไม่ได้ป้องกัน แต่ไม่ได้หลั่งใน อยากจะรบกวนสอบถามคุณว่ากรณีนี้ จำเป็นจะต้องใช้ยาคุมฉุกเฉินร่วมด้วยมั้ยคะ ต้องกินช่วงใหน ขอบค่ะ
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง หากคลาดเคลื่อนไปก็อาจมีประสิทธิภาพยาที่ลดลงบ้าง แต่หากกินทุกวัน มีโอกาสตั้งครรภ์น้อยกว่า 1% โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ดังนั้นหากกินมาถึงเม็ดที่ 19 ติดต่อกันแล้ว สามารถมีเพศสัมพันธ์อย่างไม่ป้องกันได้อย่างค่อนข้างปลอดภัย ไม่จำเป็นต้องใช้ยาคุมฉุกเฉินค่ะ